อำเภอด่านซ้าย

ด่านซ้าย เป็นอำเภอหนึ่งของจังหวัดเลย มีพื้นที่มากที่สุดของจังหวัดและมีชื่อเสียงในประเพณีผีตาโขน มีอาณาเขตติดต่อกับ อำเภอภูเรือ อำเภอนาแห้ว อำเภอนครไทย ในเขตจังหวัดพิษณุโลก อำเภอหล่มเก่า                                  และอำเภอเขาค้อ ในเขตจังหวัดเพชรบูรณ์ และแขวงไชยบุรี ในเขต ประเทศลาว

 ประวัติ 
 วันที่ 13 สิงหาคม 2448 โอนพื้นที่อำเภอด่านซ้าย ของเมืองพิษณุโลก มณฑลพิษณุโลก มาขึ้นกับเมืองหล่มสักแจ้งความกระทรวงมหาดไทย [ยกอำเภอด่านซ้ายซึ่งขึ้นกับเมืองพิษณุโลก มาขึ้นเมืองหล่มศักดิ์]
 วันที่ 23 มกราคม 2469 ยุบตำบลน้ำท่วม และแบ่งพื้นที่หมู่บ้านไปรวมกับตำบลด่านซ้าย ตำบลนาหอ และตำบลหนองผือประกาศกระทรวงธรรมการ เรื่อง การใช้พระราชบัญญัติประถมศึกษา พ.ศ. ๒๔๖๔ สำหรับตำบลน้ำท่วม อำเภอด่านซ้าย จังหวัดเลย ซึ่งยุบและแบ่งหมู่บ้านไปรวมขึ้นกับตำบลด่านซ้าย ตำบลนาหอ และตำบลหนองผือ ท้องที่อำเภอเดียวกัน
 วันที่ 24 พฤษภาคม 2492 ตั้งตำบลปลาบ่า แยกออกจากตำบลหนองบัวประกาศกระทรวงมหาดไทย เรื่อง ตั้งตำบลและเปลี่ยนแปลงเขตตำบลในท้องที่อำเภอด่านซ้าย จังหวัดเลย
 วันที่ 15 ตุลาคม 2499 จัดตั้งสุขาภิบาลด่านซ้าย ในท้องที่บางส่วนของตำบลด่านซ้ายประกาศกระทรวงมหาดไทย เรื่อง จัดตั้งสุขาภิบาลด่านซ้าย อำเภอด่านซ้าย จังหวัดเลย
 วันที่ 25 มิถุนายน 2511 โอนพื้นที่ตำบลท่าศาลา อำเภอเมืองเลย ไปขึ้นกับ อำเภอด่านซ้ายพระราชกฤษฎีกาเปลี่ยนแปลงเขตอำเภอเมืองเลยและอำเภอด่านซ้าย จังหวัดเลย พ.ศ. ๒๕๑๑
 วันที่ 15 ตุลาคม 2511 แยกพื้นที่ตำบลหนองบัว ตำบลโพนสูง ตำบลปลาบ่า และตำบลท่าศาลา อำเภอด่านซ้าย มาตั้งเป็น กิ่งอำเภอภูเรือ ขึ้นกับอำเภอด่านซ้าย ประกาศกระทรวงมหาดไทย เรื่อง แบ่งท้องที่ตั้งเป็นกิ่งอำเภอ
 วันที่ 3 มีนาคม 2513 แยกพื้นที่ตำบลนาแห้ว และตำบลนาพึง อำเภอด่านซ้าย มาตั้งเป็น กิ่งอำเภอนาแห้ว ขึ้นกับอำเภอด่านซ้าย ประกาศกระทรวงมหาดไทย เรื่อง แบ่งท้องที่ตั้งเป็นกิ่งอำเภอ (อำเภอนาแห้ว จังหวัดเลย)
 วันที่ 15 กันยายน 2513 ตั้งตำบลนาหอ แยกออกจากตำบลด่านซ้าย ตั้งตำบลร่องจิก แยกออกจากตำบลโพนสูง ตั้งตำบลแสงภา แยกออกจากตำบลนาแห้วประกาศกระทรวงมหาดไทย เรื่อง ตั้งและเปลี่ยนแปลงเขตตำบลในท้องที่อำเภอภูกระดึง อำเภอด่านซ้าย กิ่งอำเภอภูเรือ และกิ่งอำเภอนาแห้ว จังหวัดเลย
 วันที่ 29 มิถุนายน 2514 โอนพื้นที่ตำบลโพนสูง กิ่งอำเภอภูเรือ อำเภอด่านซ้าย ไปขึ้นกับ อำเภอด่านซ้ายประกาศกระทรวงมหาดไทย เรื่อง เปลี่ยนแปลงเขตกิ่งอำเภอภูเรือ อำเภอด่านซ้าย จังหวัดเลย อีกครั้ง
 วันที่ 6 มิถุนายน 2515 ประกาศของคณะปฏิวัติ ฉบับ 159 ให้โอนพื้นที่ตำบลลาดค่าง อำเภท่าลี่ ไปขึ้นกับ กิ่งอำเภอภูเรือ อำเภอด่านซ้ายประกาศของคณะปฏิวัติ ฉบับที่ ๑๕๙ [มีสถานะเทียบเท่าพระราชกฤษฎีกา แก้ไขเพิ่มเติมพระราชกฤษฎีกาที่ออกตามความในมาตรา ๓๙ แห่งพระราชบัญญัติระเบียบบริหารราชการแผ่นดิน พ.ศ. ๒๔๙๕ ให้เปลี่ยนแปลงเขตอำเภอท่าลี่ และกิ่งอำเภอภูเรือ อำเภอด่านซ้าย จังหวัดเลย โดยโอนตำบลลาดค่าง อำเภอท่าลี่ ไปขึ้นกิ่งอำเภอภูเรือ อำเภอด่านซ้าย จังหวัดเลย]
 วันที่ 28 มีนาคม 2517 ยกฐานะจากกิ่งอำเภอภูเรือ อำเภอด่านซ้าย เป็น อำเภอภูเรือ พระราชกฤษฎีกาตั้งอำเภอเขาวง อำเภอเชียงม่วน อำเภอดอนตาล อำเภอชาติตระการ อำเภอภูเรือ อำเภอเคียนซา อำเภอน้ำโสม อำเภอหนองวัวซอ และอำเภอน้ำยืน พ.ศ. ๒๕๑๗
 วันที่ 30 เมษายน 2517 ตั้งตำบลโคกงาม แยกออกจากตำบลโพนสูง ตั้งตำบลปากหมัน แยกออกจากตำบลนาดีประกาศกระทรวงมหาดไทย เรื่อง ตั้งและเปลี่ยนแปลงเขตตำบลในท้องที่อำเภอท่าลี่และอำเภอด่านซ้าย จังหวัดเลย
 วันที่ 8 กันยายน 2519 ยกฐานะจากกิ่งอำเภอนาแห้ว อำเภอด่านซ้าย เป็น อำเภอนาแห้ว พระราชกฤษฎีกาตั้งอำเภอเลาขวัญ อำเภอคำม่วง คำเภอพิปูน อำเภอศรีเทพ อำเภอนาแห้ว อำเภอส่องดาว อำเภอควนกาหลง อำเภอค่ายบางระจัน อำเภอบ้านตาขุน และอำเภอกุดจับ พ.ศ. ๒๕๑๙
 วันที่ 25 พฤษภาคม 2542 ยกฐานะจากสุขาภิบาลด่านซ้าย เป็นเทศบาลตำบลด่านซ้าย

 ที่ตั้งและอาณาเขต 
อำเภอด่านซ้ายตั้งอยู่ทางทิศตะวันตกของจังหวัด มีอาณาเขตติดต่อกับอำเภอข้างเคียงดังต่อไปนี้
 ทิศเหนือ ติดต่อกับแขวงไชยบุรี (ประเทศลาว)
 ทิศตะวันออก ติดต่อกับอำเภอภูเรือ อำเภอวังสะพุง และอำเภอภูหลวง
 ทิศใต้ ติดต่อกับอำเภอหล่มเก่า อำเภอเขาค้อ (จังหวัดเพชรบูรณ์) และอำเภอนครไทย (จังหวัดพิษณุโลก)
 ทิศตะวันตก ติดต่อกับอำเภอนครไทย (จังหวัดพิษณุโลก) และอำเภอนาแห้ว 

 การแบ่งเขตการปกครอง 
 การปกครองส่วนภูมิภาค 
อำเภอด่านซ้ายแบ่งเขตการปกครองย่อยออกเป็น 10 ตำบล 100 หมู่บ้าน ได้แก่
1.ด่านซ้าย   (Dan Sai)   15 หมู่บ้าน      6.อิปุ่ม   (Ipum)   13 หมู่บ้าน2.ปากหมัน   (Pak Man)    7 หมู่บ้าน      7.กกสะทอน   (Kok Sathon)  13 หมู่บ้าน3.นาดี   (Na Di)  9 หมู่บ้าน      8.โป่ง   (Pong)  11 หมู่บ้าน4.โคกงาม    (Khok Ngam)  7 หมู่บ้าน      9.วังยาว   (Wang Yao)  7 หมู่บ้าน5.โพนสูง   (Phon Sung)  9 หมู่บ้าน      10.นาหอ    (Na Ho)  9 หมู่บ้าน

 การปกครองส่วนท้องถิ่น 
ท้องที่อำเภอด่านซ้ายประกอบด้วยองค์กรปกครองส่วนท้องถิ่น 11 แห่ง ได้แก่
 เทศบาลตำบลด่านซ้าย ครอบคลุมพื้นที่บางส่วนของตำบลด่านซ้าย
 เทศบาลตำบลศรีสองรัก ครอบคลุมพื้นที่ตำบลด่านซ้าย (นอกเขตเทศบาลตำบลด่านซ้าย)
 องค์การบริหารส่วนตำบลปากหมัน ครอบคลุมพื้นที่ตำบลปากหมันทั้งตำบล
 องค์การบริหารส่วนตำบลนาดี ครอบคลุมพื้นที่ตำบลนาดีทั้งตำบล
 องค์การบริหารส่วนตำบลโคกงาม ครอบคลุมพื้นที่ตำบลโคกงามทั้งตำบล
 องค์การบริหารส่วนตำบลโพนสูง ครอบคลุมพื้นที่ตำบลโพนสูงทั้งตำบล
 องค์การบริหารส่วนตำบลอิปุ่ม ครอบคลุมพื้นที่ตำบลอิปุ่มทั้งตำบล
 องค์การบริหารส่วนตำบลกกสะทอน ครอบคลุมพื้นที่ตำบลกกสะทอนทั้งตำบล
 องค์การบริหารส่วนตำบลโป่ง ครอบคลุมพื้นที่ตำบลโป่งทั้งตำบล
 องค์การบริหารส่วนตำบลวังยาว ครอบคลุมพื้นที่ตำบลวังยาวทั้งตำบล
 องค์การบริหารส่วนตำบลนาหอ ครอบคลุมพื้นที่ตำบลนาหอทั้งตำบล

 อ้างอิง 


ด่านซ้าย
หมวดหมู่:เขตแดนไทย–ลาว